Diari Oficial de la Generalitat Valenciana


Sumari del DOGV 3259, del 08-06-1998 (1998/4737)

DECRET 69/1998, de 26 de maig, del Govern Valencià, pel qual s'accepta la cessió gratuïta de la propietat de l'immoble de 1.520 m2 de superfície, situat al carrer José Mª Llopis, de Rafelbunyol, realitzada per l'ajuntament d'aquest municipi perquè se destine a la construcció d'un centre de salut.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Permalink ELI

**https://dogv.gva.es/va/eli/es-vc/d/1998/05/26/69/dof/vci/html**

### Dades del document

Número de DOGV
:   3259

Data del DOGV
:   08-06-1998

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1998/4737


Data del document
:   26-05-1998

Organisme emissor
:   Conselleria d'Economia, Hisenda i Administració Pública

Tipus de document
:   Decret

DECRET 69/1998, de 26 de maig, del Govern Valencià, pel qual s'accepta la cessió gratuïta de la propietat de l'immoble de 1.520 m2 de superfície, situat al carrer José Mª Llopis, de Rafelbunyol, realitzada per l'ajuntament d'aquest municipi perquè se destine a la construcció d'un centre de salut. [1998/X4737]
  
L'Ajuntament de Rafelbunyol, en sessió plenària del dia 13 de gener de 1998, acordà la cessió gratuïta a la Generalitat Valenciana de la propietat de l'immoble de 1.520 m2 de superfície, situat al carrer José Mª Llopis, propietat de l'ajuntament.
  
La cessió es realitza amb la finalitat determinant que s'hi construïsca un centre de salut.
  
A petició del conseller de Sanitat, s'iniciaren els tràmits legals oportuns per a l'acceptació i la formalització de la cessió gratuïta de l'immoble, realitzada a favor de la Generalitat Valenciana.
  
D'acord amb el que disposa l'article 22 de la Llei 3/1986, de 24 d'octubre, de Patrimoni de la Generalitat Valenciana, correspon al Govern Valencià l'acceptació de la cessió gratuïta indicada.
  
Per això, a proposta del conseller d'Economia, Hisenda i Administració Pública, i amb la deliberació prèvia del Govern Valencià, en la reunió del dia 26 de maig de 1998,
  
DECRETE
  
Article 1
  
Acceptar la cessió gratuïta de la propietat realitzada per l'Ajuntament de Rafelbunyol de l'immoble de 1.520 m2 de superfície, situat al carrer José Mª Llopis, que confronta: nord, c/José María Llopis; sud, resta de la finca que se segrega; est, zona lliure d'accés a les parcel·les que integren l'illa de cases núm. 2 que confronta amb aquesta finca; i oest, amb Reial Séquia de Montcada, zona verda enmig.
  
Consta inscrita en el Registre de la Propietat de Massamagrell, tom 1967, llibre 70 de Rafelbunyol, foli 213, finca 5878. Forma part de la parcel·la cadastral 9254138.
  
Article 2
  
La cessió gratuïta efectuada per l'Ajuntament de Rafelbunyol es fa amb la condició de construir en l'immoble un centre de salut.
  
En el cas de no ser destinat l'immoble a l'ús indicat, o que deixara de ser-ho posteriorment, el solar revertirà a l'ajuntament cedent amb totes les seues pertinences i accessions, i rebrà, prèvia taxació pericial, el valor dels detriments experimentats pel bé cedit.
  
Article 3
  
Les despeses que ocasione la subscripció del corresponent document públic aniran a càrrec de la Generalitat Valenciana.
  
Article 4
  
El dret de propietat derivat d'aquesta cessió s'haurà d'incorporar a l'Inventari General de Béns i Drets de la Generalitat Valenciana, i inscriure's al seu nom en el Registre de la Propietat.
  
DISPOSICIÓ FINAL
  
La Conselleria d'Economia, Hisenda i Administració Pública realitzarà els tràmits necessaris per a fer efectiu el que disposa aquest decret.
  
València, 26 de maig de 1998
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
El conseller d'Economia, Hisenda i Administració Pública,
  
JOSÉ LUIS OLIVAS MARTÍNEZ


Còpia Permalink ELI